Okresná prokuratúra Martin 
Vajanského nám. 1, 036 80 Martin 1 	

Sp. zn. : 2 Pv 91/12/5506	Martin, 24.2.2012
EEČ : 2-40-13-2012

U Z N E S E N I E

Trestná vec:	obvinený XXXXX 
Trestný čin:	pytliactvo podľa § 181d odsek 1 Trestného zákona číslo 140/1961 Zbierky zákonov v znení zákona číslo 457/2003 Zbierky zákonov

Rozhodol: 	prokurátorka Okresnej prokuratúry Martin
Rozhodnutie:
Podľa § 215 odsek 2 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
že dňa 01.05.2004 asi o 10.30 h v obci XXXXX okres XXXXX Slovenská republika  na mieste zakázanom loviť, vo Vodnej nádrži Turček, bez povolenia ulovil na udicu pstruha potočného o váhe 0,25 kg, dĺžky 28 centimetrov , pričom bol následne  zadržaný hliadkou polície, ktoré bolo odovzdané na trestné stíhanie do Českej republiky a ktoré bolo uznesením Mestského  štátneho zastupiteľstva v  Brne  XXXXX zo dňa 02.01.2006, právoplatným dňa 14.01.2006 podmienečne zastavené so stanovením skúšobnej doby na 6 mesiacov a zároveň uznesením Okresného štátneho zastupiteľstva v Brne XXXXX zo dňa 02.10.2006, právoplatným dňa 24.10.2006, bolo rozhodnuté o osvedčení sa obvineného v priebehu skúšobnej doby podmienečného zastavenia trestného stíhania,

Právna veta:
lebo o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce
Odôvodnenie:
Poverený príslušník OR PZ ÚJKP odboru skráteného vyšetrovania uznesením XXXXX podľa § 160 ods. 1 Trestného poriadku, účinného do 01.01.2006 začal trestné stíhanie a zároveň podľa § 163 ods. 1 Trestného poriadku, účinného odo 01.01.2006 vzniesol obvinenie XXXXX, na tom skutkovom základe, ako je uvedené vo výrokovej časti tohto uznesenia.
Poverený príslušník uznesením XXXXX zo dňa 28.04.2005 prerušil trestné stíhanie podľa § 173 ods. 1 písm. a)  Trestného poriadku, účinného do 01.01.2006, nakoľko vec nebolo možné pre neprítomnosť obvineného náležite objasniť. Trestné stíhanie obvineného bolo následne odovzdané do Českej republiky, pričom vo veci bolo právoplatne rozhodnuté českými justičnými orgánmi.
V priebehu vyšetrovania bolo zistené, že obvinený je štátnym občanom Českej republiky a má tu evidované aj svoje bydlisko. Zároveň bolo zistené, že spáchaný skutok je trestný aj na území Českej republiky. Trestné stíhanie spáchaného skutku zároveň nebolo premlčané. Vzhľadom k tomu poverený príslušník  uznesením  XXXXX zo dňa 28.04.2005 prerušil pre neprítomnosť obvineného trestné stíhanie podľa § 173 ods. 1 písm. a) Trestného poriadku, účinného do 01.01.2006 nakoľko vec nebolo možné náležite objasniť.
  Na základe týchto skutočností bolo trestné stíhanie obvineného odovzdané do Českej republiky.
Štátny zástupca Mestského  štátneho zastupiteľstva v Brne v Českej republike uznesením XXXXX zo dňa 02.01.2006, právoplatným dňa 14.01.2006 podmienečne zastavil trestné stíhanie obvineného XXXXX so stanovením skúšobnej doby na 6 mesiacov a zároveň uznesením Okresného štátneho zastupiteľstva v Brne XXXXX zo dňa 02.10.2006, právoplatným dňa 24.10.2006, bolo rozhodnuté o osvedčení sa obvineného v priebehu skúšobnej doby podmienečného zastavenia trestného stíhania,
Takéto rozhodnutie je možné považovať za dostačujúce. 
Podľa § 215 ods. 2 písm. c/ Trestného poriadku prokurátor môže zastaviť trestné stíhanie, ak o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce.

Vzhľadom k vyššie uvedenému som preto rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Beáta Amchová
prokurátorka